b'\n_START_ARTICLE_\nPirkkalan ihminen\n_START_PARAGRAPH_\nPirkkalan ihminen (Homo Birkkalensis, Valte) on kuvanveist\xc3\xa4j\xc3\xa4 Villu Jaanisoon Pirkkalan kunnan 75-vuotisjuhlan kunniaksi tekem\xc3\xa4 teos vuodelta 1998. Teos on sijoitettu Pirkkalaan Suupantorin etel\xc3\xa4reunaan._NEWLINE_Pirkkalan k\xc3\xa4dentaidon johtokunnalla oli idea valita kunnan ik\xc3\xa4inen ja Pirkkalassa syntym\xc3\xa4st\xc3\xa4\xc3\xa4n asti asunut ihminen malliksi patsaalle. N\xc3\xa4in patsas kuvaisi jotain, mik\xc3\xa4 olisi kaiken kansan keskell\xc3\xa4. Villu Jaanisoo muotoili malliksi valikoituneen pirkkalalaisen Valte Niemisen Killosta patsaaksi ihmisten keskelle.'